

ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤศจิกายน 2565

เรื่อง เชิญเข้าร่วมรับฟังการประชุมเชิงปฏิบัติการเพื่อจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2567 แบบบูรณาการ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร 1406/7255 ลงวันที่ 24 พฤศจิกายน 2565 จำนวน 1 ฉบับ

ด้วยสำนักงานทรัพยากรน้ำแห่งชาติแจ้งว่า หน่วยงานของรัฐและองค์กรปกครองส่วนท้องถิ่น ได้เสนอแผนปฏิบัติการด้านทรัพยากรน้ำ ประจำปีงบประมาณ พ.ศ. ๒๕๖7 ผ่านระบบ Thai Water Plan และผ่านขั้นตอนการพิจารณาของคณะอนุกรรมการทรัพยากรน้ำจังหวัด และคณะกรรมการลุ่มน้ำได้ให้ความเห็นต่อแผนงานโครงการเรียบร้อยแล้ว เพื่อให้แผนปฏิบัติการด้านทรัพยากรน้ำเกิดการบูรณาการอย่างแท้จริง มีความถูกต้องครบถ้วน พร้อมเสนอคณะกรรมการทรัพยากรน้ำแห่งชาติ พิจารณาในเดือนธันวาคม ๒๕๖๕ จึงได้กำหนดการประชุมเชิงปฏิบัติการเพื่อจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2567 ในวันศุกร์ที่ ๒ ธันวาคม ๒๕๖๕ เวลา 08.0๐ – 16.30 น. ณ โรงแรมรามา การ์เด้นส์ เขตหลักสี่ กรุงเทพมหานคร และถ่ายทอดสดทาง Facebook สำนักงานทรัพยากรน้ำแห่งชาติ รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การประชุมเชิงปฏิบัติการเพื่อจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2567 แบบบูรณาการ เป็นไปด้วยความเรียบร้อย ขอให้จังหวัดแจ้งองค์กรปกครองส่วนท้องถิ่นในพื้นที่ เข้าร่วมรับฟังการประชุมเชิงปฏิบัติการฯ ผ่านทาง Facebook Live สำนักงานทรัพยากรน้ำแห่งชาติ

จึงเรียนมาเพื่อโปรดพิจารณา

ขอแสดงความนับถือ

(นายประยูร รัต

นเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th